เรื่องร้องเรียน: ป้ายห้ามกลับรถบริเวณสี่แยกพระราม 9 ทำไมต้องห้ามคะ เพราะมันส่งผลกระทบต่อการจราจรในช่วงเวลาเร่งด่วน รัศมีวงเลี้ยวสำหรับรถยนต์ 4 ล้อก็เพียงพอ สามารถเอาออก หรือปรับข้อความห้ามรถ 6 ล้อ ได้มั้ยคะ หรือเพิ่มข้อความอื่นๆ เช่น กลับรถได้กรณีไฟเขียวเท่านั้น  หมายเหตุ ติดต่อ สน.ดินแดง ตามที่ให้เบอร์มา ทางคุณ ตร (พตท..) แจ้งว่า ไม่สามารถตอบสาเหตุได้ เนื่องจากไม่อยู่ในอำนาจของ ตร ให้ไปถาม สนข ค่ะ
การดำเนินการของเจ้าหน้าที่: บริเวณแยกพระราม 9 เป็นจุดที่ห้ามกลับรถ ซึ่งได้มีการติดตั้งป้ายไว้อยู่แล้ว และเป็นไปตามประกาศ พระราชบัญญัติจราจรทางบก มาตรา 53 ห้ามผู้ขับขี่กลับรถบริเวณทางร่วมทางแยก
ความเห็นของผู้แจ้ง: ตอบไม่ตรงคำถามและความเดือดร้อนที่พบเจอค่ะ คำถามคือ ประชาชนเดือดร้อนเนื่องจากปัญหาจราจรที่ติดขัด การติดตั้งป้ายนี้ ได้หารือร่วมกับ สนข หรือไม่คะ พอห้ามแบบนี้ ประชาชนที่มาจากถนนอโศกมนตรี จะไปถนนเพชรอุทัย/ขึ้นทางด่วน จะต้องรอเลี้ยวขวา ไปติดอีก 2 ไฟแดง ทำไมไม่ให้กลับรถโดยให้รอสัญญาณไฟ (เฉพาะไฟเขียว) เหมือนกับแยกตรงหน้าการทางพิเศษ (แยกตรงถนนเพชรอุทัยก่อนถึงแยกเพชรบุรี) ตรงจุดนั้น เป็นทางแยกเหมือนกัน แต่อนุโลมให้กลับรถได้เป็นช่วงเวลา เพื่อลดปัญหาการจราจรติดขัด   ที่ให้คะแนน 1 ดาว เพราะเจ้าหน้าที่ตอบไม่ตรงคำถาม และไม่รับฟังปัญหาความเดือดร้อนของประชาชนค่ะ
พื้นที่: แขวงดินแดง เขตดินแดง กรุงเทพมหานคร